ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยเงินค่าตอบแทนพิเศษสำหรับตำแหน่งพนักงานคดีปกครองพ.ศ.๒๕๔๕ โดยที่เห็นสมควรกำหนดให้มีเงินค่าตอบแทนพิเศษสำหรับข้าราชการฝ่ายศาลปกครองตำแหน่งพนักงานคดีปกครองเนื่องจากภารกิจและหน้าที่ความรับผิดชอบต้องปฏิบัติเพิ่มขึ้นตามภารกิจของศาลปกครองและการปฏิบัติงานต้องอาศัยความรู้ความเชี่ยวชาญด้านกฎหมายปกครองอาศัยอำนาจตามความในมาตรา ๘๔ วรรคหนึ่ง (๙) (๑๒) และวรรคสองแห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒คณะกรรมการข้าราชการฝ่ายศาลปกครองออกระเบียบไว้ ดังต่อไปนี้ข้อ ๑ระเบียบนี้เรียกว่า ระเบียบคณะกรรมการข้าราชการฝ่ายศาลปกครองว่าด้วยเงินค่าตอบแทนพิเศษสำหรับตำแหน่งพนักงานคดีปกครอง พ.ศ. ๒๕๔๕ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ให้ยกเลิกระเบียบว่าด้วยการให้เงินเพิ่มสำหรับตำแหน่งที่มีเหตุพิเศษตำแหน่งพนักงานคดีปกครองพ.ศ. ๒๕๔๓ข้อ ๔ให้พนักงานคดีปกครองมีสิทธิได้รับเงินค่าตอบแทนพิเศษตามระดับของตำแหน่งตั้งแต่ระดับ๓ ถึงระดับ ๘ ที่ดำรงอยู่ตั้งแต่วันที่ระเบียบนี้ใช้บังคับ เป็นต้นไปเงินค่าตอบแทนพิเศษกำหนดจ่ายเป็นรายเดือนจากเงินงบประมาณของสำนักงานศาลปกครองข้อ ๕พนักงานคดีปกครองซึ่งจะได้รับเงินค่าตอบแทนพิเศษตามระเบียบนี้ต้องเป็นผู้มีคุณสมบัติตรงตามคุณสมบัติเฉพาะสำหรับตำแหน่งพนักงานคดีปกครองระดับ๓ ถึงระดับ ๘ ตามที่ ก.ศป. กำหนดไว้ในมาตรฐานกำหนดตำแหน่งและผ่านการคัดเลือกให้ดำรงตำแหน่งพนักงานคดีปกครองระดับ๓ ถึงระดับ ๘ จากคณะกรรมการที่สำนักงานศาลปกครองแต่งตั้งโดยให้ได้รับเงินค่าตอบแทนพิเศษ ดังนี้(๑) พนักงานคดีปกครองระดับ๓ และระดับ ๔ ให้ได้รับในอัตราเดือนละ ๒,๐๐๐ บาท(๒) พนักงานคดีปกครองระดับ๕ และระดับ ๖ ให้ได้รับในอัตราเดือนละ ๓,๐๐๐ บาท(๓) พนักงานคดีปกครองระดับ๗ และระดับ ๘ ให้ได้รับในอัตราเดือนละ ๕,๐๐๐ บาทข้อ ๖พนักงานคดีปกครองซึ่งจะได้รับเงินค่าตอบแทนพิเศษต้องปฏิบัติหน้าที่หลักของตำแหน่งที่ได้รับแต่งตั้งตามที่กำหนดไว้ในมาตรฐานกำหนดตำแหน่งพนักงานคดีปกครองที่บรรจุใหม่ให้ได้รับเงินค่าตอบแทนพิเศษตั้งแต่วันที่พ้นการทดลองปฏิบัติหน้าที่ราชการและกรณีขอกลับเข้ารับราชการใหม่ให้ได้รับเงินค่าตอบแทนพิเศษตั้งแต่วันที่เริ่มเข้าปฏิบัติหน้าที่ราชการข้อ ๗พนักงานคดีปกครองผู้ใดปฏิบัติหน้าที่หลักของตำแหน่งที่ได้รับแต่งตั้งไม่เต็มเดือนในเดือนใดให้ได้รับเงินค่าตอบแทนพิเศษสำหรับเดือนนั้นตามส่วนจำนวนวันที่ได้ดำรงตำแหน่งและปฏิบัติหน้าที่หลักของตำแหน่งดังกล่าวถ้าในเดือนใดไม่ได้ปฏิบัติหน้าที่หลักของตำแหน่งที่ได้รับแต่งตั้งไม่มีสิทธิได้รับเงินค่าตอบแทนพิเศษสำหรับเดือนนั้นทั้งนี้ เว้นแต่เป็นผู้ได้รับอนุญาตให้ลา ดังต่อไปนี้(๑) ผู้ได้รับอนุญาตให้ลาป่วยให้ได้รับเงินค่าตอบแทนพิเศษระหว่างลาได้ในปีงบประมาณหนึ่งไม่เกิน ๖๐ วันทำการ(๒) ผู้ได้รับอนุญาตให้ลาคลอดบุตรให้ได้รับเงินค่าตอบแทนพิเศษระหว่างลาได้ไม่เกิน ๙๐ วัน(๓) ผู้ได้รับอนุญาตให้ลากิจส่วนตัวให้ได้รับเงินค่าตอบแทนพิเศษระหว่างลาได้ในปีงบประมาณหนึ่งไม่เกิน ๔๕ วันทำการแต่ในปีที่เริ่มรับราชการให้ได้รับเงินค่าตอบแทนพิเศษระหว่างลาได้ไม่เกิน ๑๕วันทำการ(๔) ผู้ได้รับอนุญาตให้ลาพักผ่อนประจำปีให้ได้รับเงินค่าตอบแทนพิเศษระหว่างลาได้ไม่เกินระยะเวลาที่ผู้นั้นมีสิทธิลาพักผ่อนประจำปีตามที่กำหนดไว้ในระเบียบว่าด้วยการลา(๕)ผู้ได้รับอนุญาตให้ลาอุปสมบทในพระพุทธศาสนาหรือลาไปประกอบพิธีฮัจย์ ณ เมืองเมกกะประเทศซาอุดิอาระเบียซึ่งมิใช่เป็นการลาภายในระยะเวลาสิบสองเดือนแรกที่เข้ารับราชการในสำนักงานศาลปกครองและตั้งแต่เริ่มรับราชการยังไม่เคยลาอุปสมบทในพระพุทธศาสนาหรือยังไม่เคยลาไปประกอบพิธีฮัจย์ณ เมืองเมกกะ ให้ได้รับเงินค่าตอบแทนพิเศษระหว่างลาได้ไม่เกิน ๖๐ วัน(๖)ผู้ลาไปเข้ารับการตรวจเลือกหรือเข้ารับการเตรียมพล ให้ได้รับเงินค่าตอบแทนพิเศษระหว่างลาได้ไม่เกิน๖๐ วัน(๗) ผู้ได้รับอนุญาตให้ลาไปฝึกอบรมหรือดูงานให้ได้รับเงินค่าตอบแทนพิเศษระหว่างลาได้ไม่เกิน ๖๐ วันข้อ ๘พนักงานคดีปกครองซึ่งมีสิทธิได้รับเงินค่าตอบแทนพิเศษผู้ใดมีสิทธิได้รับเงินประจำตำแหน่งหรือเงินเพิ่มสำหรับตำแหน่งประเภทอื่นอยู่ด้วยให้มีสิทธิได้รับเงินค่าตอบแทนพิเศษ หรือเงินประจำตำแหน่งหรือเงินเพิ่มสำหรับตำแหน่งที่มีอัตราสูงสุดเพียงอัตราเดียวข้อ ๙พนักงานคดีปกครองผู้ใดกระทำผิดวินัยอันเนื่องมาจากการละทิ้งหน้าที่ราชการโดยไม่มีเหตุผลอันสมควรไม่มีสิทธิได้รับเงินค่าตอบแทนพิเศษสำหรับวันที่ละทิ้งหน้าที่ราชการดังกล่าวข้อ ๑๐ให้เลขาธิการสำนักงานศาลปกครองเป็นผู้รักษาการตามระเบียบนี้ข้อ ๑๑ให้คณะกรรมการข้าราชการฝ่ายศาลปกครองมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้ประกาศณ วันที่ ๒๖ เมษายน พ.ศ. ๒๕๔๕อักขราทร จุฬารัตนประธานศาลปกครองสูงสุดประธานกรรมการข้าราชการฝ่ายศาลปกครองพรพิมล/แก้ไข๐๕/๐๗/๔๕B+A (C )หทัยภัทร/แก้ไข๒๓/๓/๒๕๕๐[๑]ราชกิจจานุเบกษา เล่ม ๑๑๙/ตอนที่ ๔๐ ก/หน้า ๑๘/๓๐ เมษายน๒๕๔๕